Un bărbat din Dolj a fost găsit ars pe aproape tot corpul, pe marginea unui drum din Bistrița.
Un bărbat cu arsuri pe 75% din suprafaţa corporală a fost găsit abandonat pe marginea unui drum de la ieşirea din municipiul Bistriţa. Un echipaj de ambulanţă a transportat victima la spital, iar anchetatorii încearcă să afle ce s-a întâmplat.
Incidentul s-a produs în noaptea de duminică spre luni. Anchetatorii au stabilit că bărbatul găsit pe marginea drumului are 30 de ani şi este din localitatea Poiana Mare, judeţul Dolj.Echipajul de terapie intensivă mobilă SMURD din cadrul Detaşamentului de Pompieri Bistriţa l-a luat şi l-a transportat la spital.Bărbatul are arsuri de gradul III pe aproximativ 75% din suprafaţa corporală şi a necesitat intubare, au anunţat salvatorii.Ancheta continuă şi a fost deschis un dosar penal de vătămare corporală din culpă.